**Projekti 971 Štšuka-B** (ven. Projekt 971 Щука-Б suom. *hauki*, Nato-raportointinimi *Akula*) on Venäjän laivaston 14 ydinsukellusveneen muodostama alusluokka, joka usein sekoitetaan Neuvostoliiton laivaston Akula-luokan sukellusveneisiin (Nato-raportointinimi *Typhoon*).

Suunnittelu
-----------

Malahkitin suunnittelutoimisto kehitti luokan, joka otettiin käyttöön vuosina 1986–1992. Veneiden pituus on tyypillisesti 110,3 metriä, suurin nopeus 33 solmua ja suurin sukellussyvyys 600 metriä. Aseistuksena on neljä 533 millimetrin ja neljä 650 mm:n torpedoputkea, joihin aluksilla on tilat 40 ohjukselle tai torpedolle. Ohjuksina voivat olla esimerkiksi RPK-2 Vjuga (Nato-raportointinimi *SS-N-15 Starfish*) ja RPK-7 Vorobei (Nato-raportointinimi *SS-N-16 Stallion*).

Alukset
-------

Akula I -sarjan veneitä rakennettiin seitsemän. Niistä kolmen uskotaan olevan vielä käytössä. Parannettua Akula I -mallia rakennettiin viisi. Ensimmäinen Akula II -vene "Vepr" otettiin käyttöön 25. marraskuuta 1996 ja seuraava "Gepard" otettiin käyttöön 5. joulukuuta 2001.

Käyttö
------

Syyskuussa 1998 yhdellä Venäjän pohjoisen laivaston Akulalla tapahtui välikohtaus, jossa 19-vuotias varusmies Aleksandr Kuzminyh ampui lopulta kahdeksan palvelustoveriaan ja linnoittautui alukseen, uhaten räjäyttää sen torpedovaraston. Paikalle tilannetta selvittämään saapuivat muun muassa turvallisuuspalvelu FSB:n erikoisyksikkö ja nuoren merisotilaan äiti. Miestä suostuteltiin antautumaan, mutta hän ampui lopulta itsensä.

APL Nerpa
---------

Piirros Akula II -luokan sisaraluksista: K-152 eli Nerpa, K-157 ja K-295
Akula II -vene K-157 "Vepr"
Intian laivasto on vuokrannut kymmeneksi vuodeksi vuonna 2008 valmistuneen Akula II -veneen *Nerpa* (nimellä *INS Chakra*) 650 000 000 dollarilla. Sen rakennustyöt aloitettiin alun perin 1994. Veneen kokeet aloitettiin Tyynellämerellä lokakuussa 2008 ja 8. marraskuuta 2008 sillä sattui Japaninmerellä sammutusjärjestelmän lauetessa onnettomuus, jossa kuoli 17 sukellusveneen rakentaneen telakan asiantuntijaa ja kolme merisotilasta. Lisäksi loukkaantui kaksikymmentäyksi 208-henkisen miehistön jäsentä. Onnettomuuden arvellaan johtuneen tukehtumisesta, siitä, että sammuttava freoni olisi vienyt hapen ilmasta.

Lähteet
-------

* Gardiner, Robert (toim.): *Conway's All the World's Fighting Ships 1947–1995*. Lontoo, Englanti: Conway Maritime Press, 1995. ISBN 0-85177-605-1. (englanniksi)
* Hampshire, Edward: *Soviet Cold War Attack Submarines - Nuclear classes from November to Akula*. New Vanguard 287. Osprey Publishing, 2020. ISBN 978-1-4728-3934-3. (englanniksi)

### Viitteet

1. ↑  Hampshire 2020 s. 35
2. ↑  Hampshire 2020 s. 38
3. ↑  Russian sailor dies in sub shoot-out *BBC News*.  11.9.1998. Viitattu 6.11.2017. (englanniksi)
4. ↑  Russian Conscript Kills 8 on Atom Sub *The New York Times*.  12.9.1998. Viitattu 6.11.2017. (englanniksi)
5. ↑
6. ↑
7. ↑  ]
8. ↑
9. ↑

Aiheesta muualla
----------------

* Kuvia tai muita tiedostoja aiheesta **Projekti 971** Wikimedia Commonsissa

* Federation of American Scientists: Akula Class - Project 971 (englanniksi)

Neuvostoliiton ja Venäjän ydinkäyttöiset hyökkäyssukellusveneet
Projekti 627 "Kit" (November) | Projekti 671 "Jorš", "Sjomga", "Štšuka" (Victor) | Projekti 705 "Lira" (Alfa) | Projekti 945 "Barrakuda", "Kondor" (Sierra) | Projekti 685 "Plavnik" (Mike) | Projekti 971 "Štšuka-B" (Akula)